White Rock: Afr. Erediens, Sondae om 08h45 - British Columbia (BC) - SACanada Forums
By anton, February 5, 2005 in British Columbia (BC)
St John's Presbyterian Church nooi almal om elke Sondag om 8.45 die Afrikaanse Erediens by te woon wat gely sal word deur Ds. Willem v. d. Westhuizen.
Na die diens 09:30 tot 10:15 sal daar Sondagskool aangebied word vir die kinders en koffie bedien word!
1480 George Street
Tel: (604) 536-9322
Kontak Ds. Willem v d Westhuizen by (604) 536-9322 of Nico Putter by (604) 507-4002 vir meer inligting.
Location:White Rock, BC
Hartlike groete en seën aan almal.
Ons wil graag almal wat hier in die Lower Mainland omgewing bly en so dan en wan 'n Afrikaanse Erediens wil bywoon, hartlik uitnooi na ons Sondagoggend Eredienste toe. Word gehou by St Johns Presbiteriaanse Gemeente te 1480 George Str, White Rock. Tyd is elke Sondagoggend om 08:45. So stadig aan word die getalle meer en ons sien uit daarna om julle daar te ontmoet. Na die tyd word daar ook heerlik saam gekuier.
Kontak Ds. Willem v d Westhuizen by (604) 536-9322 of Anton Steyn by (604) 821-3585 vir meer inligting.
Ingrid Brunkhorst Hurrell 990
Ek sien jy's nuut hierso...vertel ons bietjie van jouself in die Foyer, mens.
Beplan jy/julle om Kanada toe te kom?
Willem en Bessie (nou verwys ek na die post wat jy so opgediep het), is die lieflikste mense uit.
Hulle het ons in White Rock kom help U-haul trok aflaai; Bessie het kos aangedra en 'n groot deel van ons aanvanklike 'nuutjie-gevoel' is teëgewerk oor hulle so gasvry en uitreikend was.
Ek dink mense in hulle gemeente is bevoorreg om sulke mense aan die stuur te hê - Willem is nog die ware predikant wat huisbesoek doen en omgee vir sy mense.
Seen aan almal wat hierdie nuusbrief lees!
Sakkie, baie dankie vir jou navraag. Ek waardeer dit regtig opreg. Hierdie is net 'n vinnige antwoord om jou vraag te beantwoord rondom die Afrikaanse Eredienste.
Die Afrikaanse Eredienste vind elke Sondagoggend om 09:00 plaas. Die Erediens is 'n heerlike bymekaarkom geleentheid vir sowat 35 tot 50 mense. Die aantal mense wat die Afrikaanse Erediens bywoon, is stadigaan besig om meet te raak en ons is regtig baie opgewonde daaroor. Daar is ook 'n hele aantal kinders en jongmense wat in die groep ingesluit is. Daar word ook tydens die Afrikaanse en Engelse Eredienste 'n program vir die jonger outjies aangebied en dan volg 'n gekombineerde Sondagskool vir die Afrikaanssprekende en Engelssprekende kinders tussen 09:50 en 10:30.
Rondom die formaat van die Erediens, probeer ons na alle mense uit te reik. Die liedere kom meestal vanuit die nuwe Liedboek, maar sing ons ook ander alternatiewe Liedere. Daar is geen voorskriftelike wyse rondom mense se Erediensbelewenis nie.
Tydens die Eredienste is dit ons begeerte om die Woord van God sonder terughoudendheid te verkondig en wil ons graag by die kern van God se Woord uitkom. Op die ou end is almal wat die dienste bywoon, se smagting om werklik 'n ontmoeting met die lewende Here te hê en in die Woord te groei.
Daar is na die Erediens 'n heerlike kuiertyd waar die ouens saam koffie drink en net eenvoudig kuier terwyl daar geag word op die kinders. Dit doen almal goed om net so saam te kuier en mekaar te bemoedig en aan te spoor om die week aan te durf met die ywer wat die Here in ons bewerk deur Sy Gees.
Ons gaan ook poog om in die toekoms ons eie webwerf meer op datum te hou, veral met die jongste nuus wat beskikbaar is.